437.06 REGOLAMENTI DWAR L-A~ĊETTAZZJONI TA’ MAJJALI TA’ RAZZA PURA GĦAT-TGĦAMMIR L-AVVIŻ LEGALI 284 ta’ l-2003. L-AVVIŻ LEGALI 284 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar l-Aċċettazjoni ta’ Majjali ta’ Razza Pura għat-Tgħammir. (2) L-iskop ta’ dawn ir-regolamenti huwa l-implimentazzjoni tar-regoli imniż/la taħt id-Direttiva tal-Kunsill ta’ l-Unjoni Ewropea 90/118/KEE dwar l-aċċettazzjoni ta’ majjali tar-razza pura għat-tgħammir, li issib bażi legali taħt l-artikolu 3 tad-Direttiva tal-Kunsill ta’ l-Unjoni Ewropea 88/661/KEE. 2. L-aċċettazzjoni ta’ majjali ta’ razza pura. (1) Fit-territorju ta’ Malta, mingħajr preġudizzju għar-regoli ta’ saħħa ta’ l-annimali, ma hemm l-ebda projbizzjoni jew restrizzjoni jew ostaklu għal: (a) li jkunu aċċettati majjalinisa tar-razza pura għat-tgħammir, (b) li jkunu aċċettati majjal irġiel tar-razza pura għal servizz naturali, (ċ) l-użu ta’ ova u embrijoni minn majjal inisa tar-razza pura. (2) Għal-iskop ta’ dawn ir-regolamenti"sieħeb fil-kummerċ" skond kif imfisser fl-artikolu 2 ta’ l-Att dwar is-Servizzi Veterinarji għandha tfisser għal dawn ir-regolament i- (a) Stati Membri ta’ l-Unjoni Ewropea; (b) pajjizi terzi fir-rigward ta’ l-Unjoni Ewropea. 3. Aċċettazjoni ta’ l-iseminazjoni artifiċjali u ttestjar uffiċjali ta’ ħnieżer tar-razza pura. (1) Ma jistax ikun projbit, ristrett jew imxekkel: (a) li jkunu aċċettati, għal inseminazzjoni artifiċjali fit-territorju ta’ Malta, majjal irġiel tar-razza pura jew l-użu tas-semen tagħhom, meta dawk l-annimali ikunu ġew aċċettati għal inseminazzjoni artifiċjali fi Stati Membri, fuq il-bażi ta’ testijiet biex isir monitoraġġ tal-kwalitajiet tagħhom u l-istima tal-valur ġenetiku tagħhom skond il-leġislazzjoni tal-Istati Membri li taqbel mad-Deċiżjoni tal-Kummissjoni ta’ l-Unjoni Ewropea 89/507/KEE; (b) li jkunu aċċettati, għal testijiet uffiċjali, majjali ta’ sess maskili tar-razza pura jew l-użu tas-semen tagħhom fil-limiti kwantitattivi meħtieġa għat-testijiet biex isir monitoraġġ tal-kwalitajiet tagħhom u l-istima tal-valur ġenetiku tagħhom skond il-leġislazzjoni ta’ l-Istati Membri li taqbel mad-Deċiżjoni tal-Kummissjoni ta’ l-Unjoni Ewropea 89/507/KEE, minn għaqdiet jew organizzazzjonijiet uffiċjalmeta pprovati. (2) Meta l-implimentazzjoni tad-disposizzjonijiet tas-sub regolament (1) ser tagħti lok għal disgwid, partikolarment dwar l-interpretazzjoni tat-testijiet, l-operaturi għandhom id-dritt li jfittxu l-opinjoni ta’ espert. Fid-dawl ta’ l-opinjoni ta’ l-esperti, miżuri jistgħu jiġu adottati skond ir-rekwiżiti tal-Komunità Ewropea u skond il-proċedura mniż/la taħt l-artikolu 34(b) ta’ l-Att dwar is-Servizzi Veterinarji. 4. Ġbir, trattament u ħżin tas-semen, ova u embrijoni. Fit-teritorju ta’ Malta, mingħajr preġudizzju għar-regoli ta’ saħħa ta’ l-annimali, is-semen, l-ova u l-embrijoni huma miġbura, trattati u maħżuna minn ċentru uffiċjalment approvat jew minn ħaddiema uffiċjalment approvati, sabiex jinbiegħu.